钦定古今图书集成/理学汇编/经籍典/第121卷 > 礼记 > 《经解》
## 钦定古今图书集成/理学汇编/经籍典/第121卷 > 礼记 > 《经解》

孔子曰：“入其国，其教可知也。”

〈注〉观其风俗，则知其所以教。〈疏〉言人君以《六经》之道，各随其民教之，民从上教，各从《六经》之性，观民风俗，则知其教，故云“其教可知”也。

“其为人也”，疏通知远，《书》教也。

〈疏〉《书》录帝王言诰，举其大纲，事非繁密，是疏通上知帝王之世，是知远也。

《书》之失诬。

〈注〉《书》知远近诬。〈疏〉《书》广知久远，若不节制，则失在于诬。

“其为人也，疏通知远而不诬”，则深于《书》者也。

〈注〉《言深》者，“既能以教，又防其失。”